El fet que el PNJCat reconegui l'acció d'agents tant diferents dins del camp de joc de les polítiques de joventut requereix d'un mapa organitzatiu que permeti organitzar i coordinar l'acció d'aquests agents: administració de la generalitat, món local i moviment juvenil organitzat.
Per això, defineix un seguit d'òrgans que han de permetre mantenir una comunicació fluida i constant entre els diferents nivells de desplegament de les polítiques de joventut:
El Consell Rector del PNJCat és l'òrgan que assumeix la funció del govern i l'impuls del Pla.
Està format per la Direcció General de Joventut en representació del Govern de la Generalitat, l'Associació Catalana de Municipis i la Federació de Municipis de Catalunya com a representants del món local i el Consell Nacional de la Joventut de Catalunya com a representants del teixit associatiu juvenil.
La Llei 33/2010, de polítiques de joventut, atorga al Consell Rector la responsabilitat de vetllar per l'aplicació del PNJCat i per l'assoliment dels seus objectius.
Així doncs, aquest òrgan col·legiat compta, entre les seves funcions la d' impulsar, fer el seguiment i avaluar el Pla, marcant les grans línies estratègies en polítiques de joventut i afavorint una actuació institucional conjunta.
El Consell Assessor està format per 14 membres, persones expertes i representatives del món juvenil i de l'estudi de les polítiques públiques, procedents majoritàriament de l'àmbit acadèmic, amb diverses especialitzacions (amb una mirada més global de les polítiques socials i de l'estat del benestar, amb especialització en polítiques de joventut i/o en àmbits materials concrets: treball, immigració, gènere, participació i associacionisme)
Les seves funcions són les següents:
Comissió parlamentària sobre les polítiques de joventut
La comissió sobre les polítiques de joventut del Parlament de Catalunya és l'òrgan responsable de dur a terme el control parlamentari del PNJCat.
Formen part de la comissió els membres de tots els partits amb representació a la cambra.
Aquest òrgan és el responsable de dur a terme el seguiment de l'evolució de la realitat juvenil així com el control de l'acció de govern i del Consell rector del PNJCat, com a òrgan responsable de l'impuls del Pla.
Comissió Interdepartamental de Polítiques de Joventut
La Comissió Interdepartamental de Polítiques de Joventut (CIPJ) és l'òrgan col·legiat de consulta i assessorament en matèria de joventut entre els diferents departaments de la Generalitat que desenvolupen polítiques adreçades a joves.
Es crea el 2004 amb la missió de promoure la visualització del compromís del Govern, facilitar des de la Direcció General de Joventut una visió comuna de polítiques de joventut i està formada per representants de tots els departaments de la Generalitat de Catalunya.
Els Grups de treball interdepartamental (GTI) estan formats per representants dels diferents departaments de la Generalitat.
Existeix un GTI per a cada àmbit del Pla interdepartamental de polítiques de joventut amb correspondència amb els reptes del PNJCat.
La composició d'aquests GTI és àmplia i transversal, amb presència dels departaments i àrees que intervenen o tenen influència sobre cada un dels reptes, més enllà de si en desenvolupen les competències exclusives.
Aquesta composició permet treballar segons la integrabilitat plantejada en el PNJCat i donar una desposta múltiple i coordinada a problemàtiques juvenils.
També s'incorpora la participació de representants del conjunt del moviment juvenil organitzat i/o de representants de món local, en cas que es consideri d'interès o oportú.
Comissió Interinstitucional de PJ
La Comissió Interinstitucional de polítiques de joventut és òrgan col·legiat format per representants de món local (ajuntaments, consells comarcals), les entitats municipalistes i la Direcció General de Joventut.
Aquest òrgan és el responsable de definir les línies d'actuació estratègiques en matèria de joventut del món local i fer-ne el seu seguiment i avaluació.
Aquesta comissió és la responsable d'articular la coordinació entre els diferents agents que treballen a nivell local per tal d'impulsar polítiques per a la gent jove i d'orientar-les segons les especificitats del col·lectiu i les necessitats territorials
Taules de coordinació de demarcació
Són els espais de coordinació entre la Direcció General de Joventut, consells comarcals i ajuntaments d'una demarcació.
Les seves funcions són de diagnòstic compartit de les necessitats a escala de demarcació territorial.
Aquesta actuació estarà vinculada a les accions de caràcter territorial i substantiu que tinguin la implicació dels diferents departaments de la Generalitat.
Són els espais de coordinació dels representants dels consells comarcals i dels municipis.
Es planteja un espai de treball conjunt a escala comarcal per fer seguiment de les polítiques executades, necessitats comunes, tipus de suport a oferir per part dels Consells Comarcals, etc. Aquestes taules estan connectades amb les taules de demarcació, per tal d'establir una relació bidireccional que serveix per traslladar i fer arribar els inputs cap a la Comissió Interinstitucional i a l'inrevés.